Diosa Israel aratbut oknopo̱e̱hue' hua̱e̱'eritaj castiga o'magka'uyate . Kenpa'ti Diosen huata'moneri nigpe̱e̱hue' hua̱e̱'eritaj castiga o'magka'uyate . Kenpa'ti huakka' jak Sodomataj Gomorraeretaj castiga o'magka'uyate . Kenda opud e'nopo̱e̱pi' onte'ti on'nopoeanhua'ne . Diosen Israel aratbut Egipto huadaribayo o̱'neonhuahuika'uyate . Egipto aratbuten huanaba' o̱'neonhuahuika'po , pai'nanada o̱'neonhuahuika'po , pai'da on'nopo'eonhuahuika'po Diosa teyda o̱'e̱po o'batihuapokpo o'mato̱ro̱kuyate . Egipto huadaribaya' o'mato̱ro̱kuyate . Nogok Israel aratbut eknopo̱e̱' o'noknopo̱e̱batikuyate . Onte'ti Diostaj pakhue' o̱'nepo huakka'ada oknopo̱e̱hue' o̱'nuyate . Diosa castiga o'magka'nok oknopo̱e̱hue' hua̱e̱'eriyo' on'mabuey'uyate .
